Luca Toni

Luca Toni (født 26. mai 1977 i Pavullo nel Frignano i Italia) er en italiensk tidligere fotballspiller. Han spilte i klubber som Bayern München, AS Roma, US Città di Palermo, Juventus & Fiorentina. Med sine 196 centimeter var signaturen hans å være bedre enn de fleste på hodet, da mange av hans scoringer blir scoret med pannebrasken. 4. mai 2016 annonserte han at han skulle legge opp som fotballspiller etter sesongen.Luca Toni legger opp

 Klubbkarriere 
Han debuterte i Serie A i 1999 for Vicenza Calcio. Deretter gikk han til Brescia, der han spilte sammen med Roberto Baggio i to sesonger.

I 2003 gikk han til US Città di Palermo, og hjalp laget til å vinne Serie B ved å score tretti mål i løpet av sesongen. Sesongen etter scoret han tjue mål for klubben i Serie A. I juli 2005 gikk han til Fiorentina for 10 millioner euro.

I 2006 ble han toppscorer i Serie A ved å score 31 mål. Det var første gang på nesten 50 år at en spiller scoret mer enn 30 mål i Serie A. Bragden førte til at Toni ble tildelt UEFAs Gullstøvelen for 2005–2006.

Etter 2006–2007-sesongen gikk Toni til Bayern München.  Overgangssummen for 30-åringen skal ha vært 18 millioner euro, nesten 150 millioner norske kroner, noe som ble ansett som billig.«Arrivederci Toni», artikkel i Calcio Italia No. 143 (juli 2007) Han ble tysk serievinner og cupmester.

31. desember 2009 ble det avklart at tysklandsoppholdet til Toni gikk mot slutten, og han ble lånt ut til AS Roma i seks måneder, før turen gikk videre til Genoa på fri overgang. Men etter bare ett år, ble Toni erklært Juventus-spiller hvor Toni scoret sitt 100 Serie A-mål, med en heading fra 16 metersmerket. Igjen etter bare ett år gikk Toni ut av klubben, og videre til arabiske Al Nasar, men oppholdet varte ikke lenge før Toni vendte hjem og til Fiorentina. Etter en sesong med 27 kamper og 8 mål ble Toni solgt videre til nyopprykkede Hellas Verona.

8. mai 2016 spilte han sin siste fotballkamp for Hellas Verona mot Juventus.Arrivederci, Luca Toni! Der Altmeister schiesst im letzten Spiel der Karriere Meister Juve ab

 Landslagskarriere 
Han debuterte for de azzurri 18. august 2004 mot , og spilte også 4. september mot . Italia vant kampen 2–1 og Toni scoret seiersmålet. Den gang var han relativt ukjent, men kort tid etter ble han sett på som en av verdens mest målfarligste spisser.

Toni spilte for Italias gullvinnende lag under VM 2006 i Tyskland, og scoret blant annet to mål i kvartfinalen mot .

Per juni 2009 hadde Toni spilt 47 landskamper og scoret 16 mål.

 Billedgalleri 

 Referanser 

 Eksterne lenker 



Kategori:Italienske fotballspillere
Kategori:Spillere i Fotball-VM 2006
Kategori:Spillere i Fotball-EM 2008
Kategori:Spillere i FIFA Confederations Cup 2009
Kategori:Fotballspillere for Modena FC
Kategori:Fotballspillere for Empoli FC
Kategori:Fotballspillere for Treviso FBC 1993
Kategori:Fotballspillere for Vicenza Calcio
Kategori:Fotballspillere for Brescia Calcio
Kategori:Fotballspillere for US Palermo
Kategori:Fotballspillere for ACF Fiorentina
Kategori:Fotballspillere for FC Bayern München
Kategori:Fotballspillere for AS Roma
Kategori:Fotballspillere for Genoa CFC
Kategori:Fotballspillere for Juventus FC
Kategori:Personer fra provinsen Modena
Kategori:Fotballspillere for Hellas Verona FC
Kategori:Verdensmestere i fotball